ช่วงนี้โรคอีสุกอีใสกำลังแพร่ค่ะ มีโอกาสได้พบปะกับคนกลุ่มนึง ซึ่งผ่านมาประมาณ3-4วันได้ข่าวว่า คนพวกนั้นเป็นอีสุกอีใส และตัวเราเองก็เป็นงูสวัดในตอนนี้ จึงอยากทราบว่า ถ้าเป็นงูสวัดแล้ว มีโอกาสเป็นอีสุกอีใสไหมคะ
สวัสดีค่ะ หากเคยเป็นงูสวัดแล้ว (โดยที่เคยได้รับการวินิจฉัยจากแพทย์แล้วว่าเป็นงูสวัด) ก็แสดงว่าเคยเป็นอีสุกอีใสมาแล้ว เพราะโรคงูสวัด เกิดจากการกำเริบของเชื้อไวรัสที่ก่อให้เกิดโรคอีสุกอีใสที่ซ่อนอยู่ในร่างกายเราค่ะ ดังนั้น เมื่อเคยเป็นอีสุกอีใสมาแล้ว การไปสัมผัสกับผู้ที่เป็นโรคอีสุกอีใส ก็มักจะไม่เป็นอีก แต่มีเพียงส่วนน้อยน้อยมากเท่านั้น ที่อาจเป็นอีสุกอีใสซ้ำได้ แต่โรคมักไม่รุนแรงเท่ากับการเป็นในครั้งแรกค่ะ